Скупштина општине Чајетина на\_седници, одржаној дана 25. августа 2022. године, на основу чл. 146. Закона о привредним друштвима (''Сл. гласник РС'', број 36/2011, 99/2011, 83/2014 - др. закон, 5/2015, 44/2018, 95/2018 и 91/2019) и члана 40. Статута општине Чајетина (''Службени лист општине Чајетина'', број 2/2019), донела је

**ОДЛУКУ**

**О ПРОМЕНИ ОСНОВНОГ КАПИТАЛА ПРИВРЕДНОГ ДРУШТВА ЗА РАЗВОЈ ПОЉОПРИВРЕДЕ „ЗЛАТИБОРСКИ ЕКО АГРАР“ ДОО. ЧАЈЕТИНА**

**Члан 1.**

Укупан регистрован основни новчани капитал Привредног друштва за развој пољопривреде „Златиборски Еко Аграр“ ДОО. Чајетина**,** матични број 20766603, износи 591,44 EUR, у противвредности 59.999,81 динара.

Скупштина општине Чајетина, матични број 07353553, оснивач друштва са ограниченом одговорношћу из става 1. члана 1. ове одлуке, доноси одлуку о повећању основног новчаног капитала овог друштва са ограниченом одговорношћу у износу од 63.800.000,00 динара.

Основ повећања капитала друштва је нови улог оснивача, а износ основног новчаног капитала од 63.800.000,00 динара ће се уплатити у року од три месеца од дана доношења ове одлуке.

**Члан 2.**

Укупна вредност основног ( неновчаног и новчаног) капитала Привредног друштва за развој пољопривреде „Златиборски Еко Аграр“ ДОО. Чајетина након повећања износи 63.859.999,81 динара.

**Члан 3.**

 Вредност капитала оснивача након повећања:

Скупштина општине Чајетина, матични број 07353553

УПИСАН НОВЧАНИ КАПИТАЛ: 63.859.999,81 динара,

УПЛАЋЕН НОВЧАНИ КАПИТАЛ: 63.859.999,81 динара.

УПИСАН НЕНОВЧАНИ КАПИТАЛ: 0 динара,

УПЛАЋЕН НЕНОВЧАНИ КАПИТАЛ: 0 динара.

**Члан 4.**

 Удео оснивача у укупном основном капиталу је 100 % ( с т о одсто).

**Члан 5.**

Одлука о повећању основног капитала Привредног друштва за развој пољопривреде „Златиборски Еко Аграр“ ДОО. Чајетина регистроваће се у складу са законом о регистрацији**,** у року од три месеца од дана доношења.

**Члан 6.**

Основни капитал Привредног друштва за развој пољопривреде „Златиборски Еко Аграр“ ДОО. Чајетина сматра се повећаним даном регистрације повећања основног капитала.

**Члан 7.**

 Ступањем на снагу ове одлуке престаје да важи Одлука о повећању основног капитала Привредног друштва за развој пољопривреде '' Златиборски Еко Аграр'' ДОО Чајетина број 02-07/2022-01 од 11. фебруара 2022. године.

**Члан 8.**

Ова одлука ступа на снагу осмог дана од дана објављивања у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-63/2022-01 од 25. августа 2022. године**

 **ПРЕДСЕДНИК**

 **СКУПШТИНЕ ОПШТИНЕ**

 *Арсен Ђурић*